CELEX: 32015R2178
Language: el
Date: 2015-11-25 00:00:00
Title: Εκτελεστικός κανονισμός (ΕΕ) 2015/2178 της Επιτροπής, της 25ης Νοεμβρίου 2015, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Saucisson de Lacaune/Saucisse de Lacaune (ΠΓΕ)]

26.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2178 ΤΗΣ ΕΠΙΤΡΟΠΉΣ
   της 25ης Νοεμβρίου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Saucisson de Lacaune/Saucisse de Lacaune (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 15 παράγραφος 1 και το άρθρο 52 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Γαλλία για την καταχώριση της ονομασίας «Saucisson de Lacaune»/«Saucisse de Lacaune» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).
            
         
               (2)
            
            
               Δεδομένου ότι δεν έχει κοινοποιηθεί δήλωση ένστασης στην Επιτροπή δυνάμει του άρθρου 51 του κανονισμού (ΕΕ) αριθ. 1151/2012, πρέπει να καταχωρισθεί η ονομασία «Saucisse de Lacaune».
            
         
               (3)
            
            
               Με επιστολή που παρελήφθη στις 27 Φεβρουαρίου 2014, οι γαλλικές αρχές γνωστοποίησαν στην Επιτροπή ότι η επιχείρηση SARL René Pujol, 11 avenue de Lattre de Tassigny, BP 52 81230 Lacaune, η επιχείρηση La Lacaunaise Escande Pistre & Cie, 7, boulevard Jean-Jaurès, 81230 Lacaune, και η επιχείρηση Maison Nègre, Charcuterie lacaunaise, 6 avenue de Naurois, 81230, Lacaune, εγκατεστημένες στην οικεία επικράτεια, είχαν νομίμως διαθέσει στο εμπόριο το προϊόν με την ονομασία πώλησης «Saucisson de Lacaune»/«Saucisse de Lacaune», χρησιμοποιώντας αδιάλειπτα την ως άνω ονομασία για διάστημα άνω των πέντε ετών, και ότι το σχετικό ζήτημα είχε τεθεί στο πλαίσιο της εθνικής διαδικασίας ενστάσεων.
            
         
               (4)
            
            
               Δεδομένου ότι οι επιχειρήσεις SARL René Pujol, La Lacaunaise Escande Pistre & Cie και Maison Nègre, οι οποίες αναφέρονται στην αιτιολογική σκέψη 3, πληρούν τους όρους που προβλέπονται στο άρθρο 15 παράγραφος 1 του κανονισμού (ΕΕ) αριθ. 1151/2012, ώστε να τους χορηγηθεί μεταβατική περίοδος κατά τη διάρκεια της οποίας μπορούν να χρησιμοποιούν νομίμως την ονομασία πώλησης μετά την καταχώρισή της, θα πρέπει να τους χορηγηθεί μεταβατική περίοδος πέντε ετών από την ημερομηνία υποβολής της αίτησης καταχώρισης στην Επιτροπή για να τους επιτραπεί η χρήση της ονομασίας «Saucisson de Lacaune»/«Saucisse de Lacaune».
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την πολιτική ποιότητας των γεωργικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία«Saucisson de Lacaune»/«Saucisse de Lacaune» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.2: Προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Οι επιχειρήσεις, SARL René Pujol, La Lacaunaise Escande Pistre & Cie και Maison Nègre Charcuterie Lacaunaise δύνανται να εξακολουθήσουν να χρησιμοποιούν την καταχωρισμένη ονομασία «Saucisson de Lacaune»/«Saucisse de Lacaune» (ΠΓΕ) έως τις 27 Φεβρουαρίου 2019.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Νοεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 14.12.2012, σ. 1.
   
      (2)  ΕΕ C 142 της 29.4.2015, σ. 25.
   
      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).